SASTĀDI PROGRAMMU PATS !

Spēles noteikumi un programmai izvirzītās prasības.

Divi dalībnieki spēlē uz taisnstūra laukuma, kas sadalīts vienādos kvadrātos. Gājienus dalībnieki izdara pēc kārtas. Spēles gājiena laikā spēlētājs ieliek punktu kāda brīva kvadrāta kreisajā apakšēja stūrī un no šī punkta novelk starus pa labi un uz augšu tā, ka tie veido 90-gradu leņķi. Visi kvadrāti, kurus ietver izveidotais leņķis, tiek nogriezti. Pie tam katra gājienā jānogriež vismaz divi kvadrāti(izņemot gadījumu, kad spēles laukumā atlicis vairs tikai viens kvadrāts). Spēlētājs, kurš būs spiests ielikt punktu kreisajā apakšējā kvadrātā, spēli zaudē.
Spēles laukumā atrodas arī īpaši atzīmēti kvadrāti. Tie ir
kvadrāti, kas atrodas rindiņu un kolonnu ar numuriem 2, 3, 5, 7, 11, 13, 17, 19 vai 23 krustpunktā. Kolonnu numerācija tiek veidota no kreisās puses uz labo, rindu - no lejas uz augšu. Tā kreisais apakšējais kvadrāts atrodas pirmajā rindā un pirmajā kolonnā. Zīmējumā redzams spēles laukums 5x8, atzīmētajos kvadrātos atrodas krustiņi:

5									
4									
3									
2									
1									
	1	2	3	4	5	6	7	8	
 
Katras partijas sākumā abi spēlētāji saņem 75 punktus. Spēles beigās uzvarētājam tiek pieskaitīti pie šiem 75 punktiem pa diviem punktiem par katru nogriezto atzīmēto kvadrātu, bet zaudētājam atņemts pa vienam punktam par katru paņemto atzīmēto kvadrātu. Programmas spēlē savā starpā mačus no vairākām partijām, savstarpēji mainot pirmā gājiena tiesības. Vienāda uzvaru skaita mačā vai turnīrā gadījumā, priekšrocību iegūst tas, kurš savācis summā visvairāk punktu.
Spēles laukuma izmēri var būt dažādi: sākotnējā taisnstūra 
augstums var sastāvēt no 18 līdz 22 kvadrātiem, bet tā platumam jābūt par 3-5 kvadrātiem lielākam. Programmai jāstrādā katram 
no piecpadsmit iespējamiem spēles laukumiem. 
Programmas tiks darbinātas uz mašīnas IBM PS/2, Model 30 ar takts frekvenci 10 MHz, operatīvo atmiņu 1 MB, grafisko adapteri VGA. Uz šīs mašīnas programmai tiek dotas 2 minūtes uz visu partiju. Protams programma var tikt rakstīta un noskaņota uz jebkura, ar IBM savietojama datora. Tiek pieļauta jebkuru programmēšanas valodu vai sistēmu lietošana. Programmas teksts obligāti nav jāuzrada - nepieciešams vienīgi nodot disketi ar 
izpildāmu failu (jeb nepieciešamo failu paketi). Laiks, ko patērē pretinieka programma meklējot atbildes gājienu, vērā ņemts netiek. Laiks, ko patērē programma tās ielādei, tiek ņemts vērā. Ierobežojumu laikā uz katru atsevišķu gājienu nav, vienīgi kopējais spēles laiks nedrīkst pārsniegt 2 minūtes. Informācijas apmaiņa ar cieto disku ir aizliegta. Minimālās prasības programmas ārējam izskatam - skaidra viennozīmīga norāde uz to, kurā kvadrātā tiek likts punkts. Aizliegta gājiena mēģinājums, kā arī laika ierobežojuma neievērošana tiek sodīti - programmai ieskaita zaudējumu ar rezultātu 0:225. Programmai jānodrošina gājienu ievads no klaviatūras (un jādod skaidri noradījumi par ievada organizāciju). Ievadu var dublēt ar "peles" palīdzību. Dialogs ar lietotāju var tikt organizēts jebkura valoda.